Víkingar frá Ólafsvík voru óheppnir að ná ekki stigi gegn KR , toppliði Pepsídeildarinnar , þegar liðin mættust í Kaplaskjólinu í gær . Víkingar börðust vel í leiknum og gáfu KR-ingum lítinn tíma til að athafna sig . Öfugt við aðra leiki Víkingsliðsins í sumar voru það þeir sem komust yfir snemma leiks . Á 4. mínútu átti Guðmundur Magnússon gott skot á mark KR-inga eftir hornspyrnu . Boltinn átti viðkomu í Alfreð Má Hjaltalín áður en hann fór í markið og skrifast markið á Alfreð . KR-ingar blésu til stórsóknar og hugðust strax jafna metin en Víkingar vörðust vel og voru betra liðið fram að leikhléi án þess þó að skapa sér færi til að bæta við mörkum . Í seinni hálfleiknum bættu KR-ingar sinn leik og pressuðu stíft á gestina þegar á leið . Þeir fengu dæmda vítaspyrnu á 67. mínútu , sem Víkingar voru afar ósáttir við , en stuðningsmannalið gestanna lét mikið í sér heyra á pöllunum í Frostaskólinu . Garry Martin hafði heppnina með sér og skoraði úr vítinu fyrir KR . Einar hálfvarði spyrnuna en boltinn snérist inn í markið . Sex mínútum síðar skoruðu síðan KR-ingar aftur og reyndist það sigurmark liðsins . Óskar Örn Hauksson átti þá þrumuskot á mark Víkinga sem Einar réði ekki við . Ljóst er að þrátt fyrir þetta einn eitt 1 : 2 tap geta Víkingar tekið ýmislegt jákvætt með sér úr leiknum í næsta leik í Pepsídeildinni sem verður á Ólafsvíkurvelli nk. sunnudag . Þá verður Vesturlandsslagur þegar Skagamenn koma í heimsókn .